പ്രേതങ്ങള് വിഹരിക്കുന്ന ഇന്ത്യയിലെ ചില പ്രദേശങ്ങള്: ധൈര്യമുണ്ടോ ഇവിടെ സന്ദര്ശിക്കാന്? 02 ചില സ്ഥലങ്ങള് പലരുടെയും അനുഭവ കഥകളായി നമ്മെ പേടിപ്പെടുത്താറുണ്ട്. അവിടെ ഒന്ന് പോയി വരുമ്ബോഴും ജീവനുണ്ടെങ്കില് ഭാഗ്യം എന്ന് പറയാന് പറ്റുന്ന സ്ഥലങ്ങള് ഇപ്പോഴും ഉണ്ടെന്നുള്ളത് തികച്ചും അത്ഭുതം ജനിപ്പിക്കുന്ന ഒന്നാണ്. ശാസ്ത്രത്തിനും പോലും കൃത്യമായി വിശദീകരിക്കാന് കഴിയാത്ത പ്രതിഭാസങ്ങളുള്ള ഇന്ത്യയിലെ കുപ്രസിദ്ധമായ അഞ്ച് സ്ഥലങ്ങള് നമുക്ക് നോക്കാം. 1. ഡിസൂസ ചൗല് മഹിം മുംബൈ ഒരിക്കല് ഇവിടുത്തെ കിണറില് ഒരു സ്ത്രീ വീഴുകയും ആരും രക്ഷിക്കാനില്ലാതെ അവര് ആ കിണറില് കിടന്ന് മരിക്കുകയും ചെയ്തു. പിന്നീട് ആളുകള് ആ കിണറിനു സമീപത്ത് പലപ്പോഴും ഒരു സ്ത്രീ കാണുകയും അവര് കരയുന്ന സ്വരം കേട്ടിട്ടുണ്ടെന്നും സാക്ഷ്യപ്പെടുത്തുന്നു. മുംബൈയിലെ ഏറ്റവും ഭയപ്പെടുത്തുന്ന സ്ഥലങ്ങളിലൊന്നാണിത്. 2. സഞ്ജയ് വനം ഡല്ഹിയിലെ പച്ചപ്പ് നിറഞ്ഞ ഈ വനത്തില് രാത്രികാലങ്ങളില് ആരും പോകാറില്ല. ധാരാളം സൂഫിവര്യന്മാരുടെ ശവകൂടിരങ്ങള് സ്ഥിതി ചെയ്യുന്ന ഇവിടെ രാത്രി കാലങ്ങളില് വെള്ള സാരിയുടുത്ത ഒരു സ്ത്രീയെ സഞ്ജയ് വനത്തില് കണ്ടിട്ടുണ്ടെന്നാണ് റിപ്പോര്ട്ട്. ഉച്ചത്തിലുള്ള സംസാരവും നിലവിളികളും നിറഞ്ഞ ഇവിടെ രാത്രിയില് സന്ദര്ശിച്ചാല് ആരൊക്കയോ പിന്തുടരുന്ന പോലെയും പീഡിപ്പിക്കാന് ശ്രമിക്കുന്നതുപോലെയും തോന്നുമെന്ന് പലരും വെളിപ്പെടുത്തിയിട്ടുണ്ട്. 3. ഡോ ഹില് ഡാര്ലിങ് ഭയപ്പെടുത്തുന്ന ഇടങ്ങളില് നിന്നും സ്കൂളുകളും ഒഴിവായിട്ടില്ല എന്നതിന് തെളിവാണ് ഡാര്ജലിങിലെ ഡോ ഹില് ഗേള്സ് ബോര്ഡിങ് സ്കൂള്. മനോഹരമായ പ്രദേശത്ത് സ്ഥിതി ചെയ്യുന്ന ഈ സ്കൂള് ഇന്ത്യയിലെ ഹോണ്ടഡ് സ്ഥലങ്ങളില് മുന്പന്തിയിലാണുള്ളത്. സ്കൂളിന് സമീപമുള്ള കാടുകളില് തലയില്ലാത്ത ഒരു ആണ്കുട്ടിയുടെ രൂപം കാണുകയും പെട്ടെന്നു തന്നെ അപ്രത്യക്ഷമാവുകയും ചെയ്യുമത്രെ. 4. നാഷണല് ലൈബ്രറി കൊല്ക്കത്ത പുസ്തകങ്ങള്ക്ക് പേരുകേട്ട കൊല്ക്കത്തയിലെ നാഷണല് ലൈബ്രറി പ്രേതകഥകള്ക്കും പ്രശസ്തമാണ്. ഒരിക്കല് ഇവിടുത്തെ നവീകരണത്തിന്റെ സമയത്ത് പന്ത്രണ്ടോളം ആളുകള്ക്ക് ജീവന് നഷ്ടപ്പെടുകയുണ്ടായി. കൂടാതെ പുസ്തകം തിരയുന്നതിനിടയില് ഒരു കുട്ടി ഇവിടെ കൊല്ലപ്പെടുകയും ചെയ്തു. ഇവിടെ രാത്രികാലങ്ങളില് ജോലിയെടുക്കാന് സെക്യൂരിറ്റികള്ക്കുപോലും ഭയമാണെന്ന് അറിയുമ്ബോഴാണ് ഇതിന്റെ വ്യാപ്തി വ്യക്തമാവുക. 5. സൗത്ത് പാര്ക്ക് സെമിത്തേരി കൊല്ക്കത്തയിലെ രാത്രികാലങ്ങളില് സൗത്ത് പാര്ക്ക് സെമിത്തേരിയില് നിന്നും വരുന്ന ശബ്ദങ്ങളും അതോടൊപ്പമുള്ള നിഴലുകളുമാണ് ഈ സെമിത്തേരിയെ പേടിപ്പെടുത്തുന്ന സ്ഥലമാക്കി മാറ്റുന്നത്. 1767ല് നിര്മ്മിച്ച ഈ സെമിത്തേരിയില് നിന്ന് രാത്രികാലങ്ങളില് വെള്ളസാരി പുതച്ച രൂപങ്ങളെ കാണാന് സാധിക്കുമത്രെ. കൂടാതെ ഇവിടെ സന്ദര്ശിക്കുന്നവര്ക്ക് പെട്ടെന്നു തന്നെ രോഗ ബാധിതനാകുമെന്നും പറയപ്പെടുന്നു. Tags Kolkata DSouza Chaul Mahim sanjay van forest south park cemetery kolkata National Library shortlink